Τζένιφερ Λόπεζ

Η Τζένιφερ Λιν Λόπεζ (αγγλικά: Jennifer Lynn Lopez, 24 Ιουλίου 1969), είναι Αμερικανίδα τραγουδίστρια, ηθοποιός, χορεύτρια και παραγωγός. 

Τον Μάιο του 1999 κυκλοφόρησε το πρώτο της single με τίτλο "If You Had My Love" και έναν μήνα αργότερα, κυκλοφόρησε το πρώτο της άλμπουμ "On the 6”

 Πρώτα χρόνια 
Γεννήθηκε στις 24 Ιουλίου 1969 στο Μπρονξ της Νέας Υόρκης, από τους Ντέιβιντ Λόπεζ και Γουαδαλούπε Ροντρίγκεζ, ενώ έχει ακόμη δύο αδελφές, την Λέσλι και την Λίντα. Ο πατέρας της δούλευε ως τεχνικός υπολογιστών και η μητέρα της ως καθαρίστρια σπιτιών. 

Τα παιδικά της χρόνια ήταν φτωχικά, καθώς ζούσε με την οικογένεια της σε ένα πολύ μικρό διαμέρισμα. Στην ηλικία των επτά ετών έκανε την πρώτη της περιοδεία σε ολόκληρη τη Νέα Υόρκη, μαζί με τις άλλες κοπέλες της σχολής μπαλέτου που παρακολουθούσε. Στα δεκαέξι της έκανε ένα μικρό διάλειμμα για να πατήσει στα μονοπάτια του κινηματογράφου, παίζοντας στην ταινία «My Little Girl» με πρωταγωνίστρια τη Στιούαρτ Μάστερσον.

Η αγάπη της όμως για τον χορό την απομάκρυνε από τα πλατό, γεγονός που τελικά την αποζημίωσε όταν κέρδισε υποτροφία για μια ανώτερη ακαδημία χορού του Μανχάταν. Η μητέρα της όμως ουδέποτε είχε συμβιβαστεί με την ιδέα της καλλιτεχνικής καριέρας για την κόρη της, γι’ αυτό βάλθηκε να την αποτρέψει με διάφορους τρόπους, κόβοντάς της αρχικά το χαρτζιλίκι. Έτσι, αποφασισμένη να πετύχει τα όνειρά της, η Λόπεζ εγκατέλειψε την οικογενειακή στέγη και για να καλύπτει τα έξοδα της έπιασε δουλειά σε ένα δικηγορικό γραφείο.

 Καριέρα 
 Το ξεκίνημα της καριέρας 
Επί ενάμιση χρόνο συμμετείχε σε πολλές οντισιόν, όταν δέχτηκε μια πρόσκληση για να συμμετάσχει σε μια μουσικοχορευτική τουρνέ στην Ιαπωνία. Στο μεταξύ είχε ήδη αποτύχει σε μια οντισιόν για το show «In Living Color» στο ρόλο του ιπτάμενου κοριτσιού. Στο ίδιο διάστημα είχε εμφανιστεί σε διάφορες θεατρικές παραστάσεις όπως η ροκ όπερα "Jesus Christ Superstar" κ.α.

Γυρνώντας από την Ιαπωνία, προσκλήθηκε για να ξαναπεράσει από ακρόαση για το show «In Living Color». Αυτή τη φορά οι εντυπώσεις ήταν θετικές και η Τζένιφερ έγινε δεκτή.

 Το εισιτήριο για το Hollywood 
Την είδαμε σύντομα να υποδύεται τη Λούσυ στην τηλεοπτική σειρά «South Central» του καναλιού FOX. Παρόλο που η σειρά δεν γνώρισε την αναμενόμενη επιτυχία και κόπηκε σε λίγους μήνες. Η Τζένιφερ είχε ήδη κερδίσει τις εντυπώσεις των ανθρώπων του καναλιού και πήρε το ρόλο της Μελίντα Λόπεζ στο «Second Chances» και αργότερα στο «Hotel Malibu».

Το 1995, κάνει το μεγάλο άλμα στα κινηματογραφικά πλατό, με ένα ρόλο πλάι στους Γουέλσι Σνάιπς (Welsey Snipes) και Γούντι Χάρελσον (Woody Harrelson) στην ταινία «Money Train». Επίσης ερμήνευσε ρόλους δίπλα στον Ρόμπιν Γουίλιαμς (Robin Williams) και τον Τζακ Νίκολσον (Jack Nicholson). Αμέσως μετά, ο κινηματογραφικός παραγωγός Γκρέγκορι Νάβα (Gregory Nava) της δίνει τον πρώτο ρόλο στην ταινία «My Family, Mi Familia».

 Η «Σελένα» αλλάζει τη ζωή της για πάντα  
Η πραγματική όμως πορεία για τη δόξα έρχεται το 1997, όταν ενσαρκώσει την αδικοχαμένη ντίβα Σελίνα Κιντανίγια Πέρεζ (Selena Quintanilla Perez) σε ένα μεγαλειώδες βιογραφικό αφιέρωμα για την Τεχάνο (Tejano).

 Το Hollywood θα  την αγκαλιάσει σύντομα 
Το 1998, την είδαμε στο πλευρό του Τζορτζ Κλούνεϊ (George Clooney) στην ταινία  Out Of Sight, ρόλος που την ανακήρυξε ως την πιο ακριβοπληρωμένη λατίνα ηθοποιό της ιστορίας του Hollywood, με αμοιβή που ξεπερνά το ένα εκατομμύριο δολάρια. Στο μεταξύ έχουν προηγηθεί συνεργασίες με τον Όλιβερ Στόουν (Oliver Stone) στο «U Turn», με τον Φράνσις Φορντ Κοπολα (Francis Ford Copolla) στο «Jack» με τον Ρόμπιν Γουίλιαμς συμπρωταγωνιστή, και το «Ανακόντα» μαζί με τους Γιόν Βόιντ (Jon Voight), Έρικ Στολτζ (Eric Stoltz) και Άις Κιούμπ (Ice Cube).

Μετά το «Out of Sight» η Τζένιφερ δανείζει τη φωνή της στην ταινία κινουμένων σχεδίων «Antz» (1998), ενώ το 1999 πρωταγωνιστεί στην ταινία «Thieves».  Στα τέλη του 2000 έρχεται η ταινία επιστημονικής φαντασίας «The Cell» και ένα χρόνο αργότερα η πετυχημένη κωμωδία «Wedding Planner», το «Angel Eyes» και το «Untitled Frida Kahlo». To 2002, πρωταγωνιστεί σε δύο άκρως επιτυχημένες εμπορικά ταινίες. Ο λόγος για το θρίλερ «Enough» και την ρομαντική κωμωδία «Maid in Manhattan» όπου ενσαρκώνει τον ρόλο μιας μαχόμενης καμαριέρας.

Ακολουθούν πολλά χρόνια επιτυχίας στον κινηματογράφο και σημαντικές συνεργασίες, όπως αυτή με την Τζέιν Φόντα στην ταινία «Monster-in-Law» και με την Κάμερον Ντίαζ στο "What to Expect When You're Expecting" το 2012. 

Το 2013 η Τζένιφερ κυκλοφόρησε το θρίλερ Parker , μαζί με τον Jason Statham. Το 2015, κυκλοφορεί το ερωτικό θρίλερ ᾽᾽The Boy Next Door, του οποίου το Box Office, ξεπερνά τα 50 εκατομμύρια και την δραματική ταινία Lila and Eve, ενώ το 2016 πρωταγωνιστεί στην σειρά  Shades Of Blue, στο NBC.

Τον Αύγουστο του 2016, ανακοινώθηκε ότι η Jennifer Lopez θα πρωταγωνιστήσει σε μια επικείμενη παραγωγή του δικτύου HBO με θέμα τη ζωή της εμπόρου ναρκωτικών Griselda Blanco. 

Η Jennifer ετοιμάζει νέα ταινία για το τέλος του 2018, μια ρομαντική κομεντί με τίτλο ''Second Act''. 

 Το πάθος για την μουσική 
Εκτός από τρία βραβεία [α) ΑLMA Awards για την καλύτερη ηθοποιό το 1998, β) Lasting Image Award το 1998 και γ) Lone Star Film & Television Award, το 1998] ο «Πυρετός» της Σελένα είχε χτυπήσει και το άλλο αδύνατο σημείο της, το πάθος της για το χορό και το τραγούδι.

Το πρώτο της single (Sony Music’s Work Group Label) με τίτλο «If you had my love» ανέβηκε στο Νο 1 του Billboard chart και έγινε πλατινένιο με πάνω από ένα εκατομμύριο πωλήσεις.

Με το άλμπουμ της «On the 6», εκθρόνισε τον Ρίκι Μάρτιν (Ricky Martin) απο την κορυφή.

Το επόμενο άλμπουμ της Τζένιφερ έρχεται την εποχή της σχέσης με τον Παφ Ντάντι και έχει τίτλο τα αρχικά του ονόματος της «J.Lo». Ο Παφ Ντάντι εκτός από συνοδός της υπογράφει και ως συντελεστής σε μερικά από τα τραγούδια της.

Η Τζένιφερ Λόπεζ ή «J. Lo.» (Τζέι Λο, καθιερώθηκε από τον ομώνυμο τίτλο του δεύτερού της δίσκου) λάνσαρε το προσωπικό της άρωμα.

Οι πωλήσεις των άλμπουμ της ξεπερνούν τα 75 εκατομμύρια. Το album της "Como ama una mujer" (full-spanish album) πουλά 1,2 εκατομμύρια . To album της "LOVE?" δεν γνώρισε μεγάλη εισπρακτική επιτυχία, αν και αποτέλεσε την μεγάλη επιστροφή της στην δισκογραφια, ενώ περιείχε το Single On The Floor, το πιο επιτυχές εμπορικά τραγούδι της, του οποίου οι πωλήσεις ξεπερνούν τα 10 εκατομμύρια. Επίσης, συμμετείχε για 5 χρόνια στο talent show American Idol ως κριτής. 

Το 2012, κυκλοφορεί ένα Greatest Ηits Αlbum. Η Τζένιφερ συνδυάζει την κυκλοφορία του νέο της δίσκου με την πρώτη της παγκόσμια περιοδεία και στις 14 Ιουνίου το Dance Again Tour ξεκινάει απ' τον Παναμά, περιλαμβάνοντας 78 συναυλίες σε Ευρώπη, Αμερική, Ασία και Αυστραλία.

Το 2014, κυκλοφορεί το 10ό της άλμπουμ με τίτλο Α.Κ.Α., ενώ τον Ιανουάριο του 2016 έκανε πρεμιέρα το νέο show της στο Λας Βέγκας, με τίτλο All I Have.  

Τον Οκτώβριο του 2016, το περιοδικό Billboard ανακοίνωσε ότι η Jennifer θα κυκλοφορήσει το 2017 τον δεύτερο δίσκο της στα ισπανικά, με παραγωγό τον πρώην σύζυγο της Marc Anthony. Το νέο της single με τίτλο Olvídame y Pega la Vuelta κυκλοφόρησε στις 18 Νοεμβρίου 2016. . Το άλμπουμ ονομάζεται "Por Primera Vez" (= για πρώτη φορά) και αναμένεται να κυκλοφορήσει μέσα στο 2018. Το lead single, κυκλοφόρησε στις 4 Ιουλίου του 2017 με τίτλο "Ni Tù Ni Yo", ενώ στις 10 Νοεμβρίου 2017 κυκλοφόρησε το δεύτερο single από το άλμπουμ με τίτλο "Amor Amor Amor. ''Στις 2 Φεβρουαρίου 2018 κυκλοφόρησε το single Us σε παραγωγή του Skrillex, ενώ αναμένεται remix στα ισπανικά με τον J Balvin.  Η Τζένιφερ αποφάσισε να ηχογραφήσει νέα τραγούδια και να δώσει έναν διαφορετικό ήχο στο νέο της άλμπουμ. Έτσι, στις 26 Απριλίου 2018, κυκλοφόρησε το νέο της Single ''El Anillo'' σε urban ήχο, ενώ στις 17 Μαΐου κυκλοφορεί νέο σινγκλ, μια συνεργασία με τον DJ Khaled και την ράπερ Cardi B σε αγγλικό και ισπανικό στίχο με τίτλο Dinero.

Το αμερικανικό δίκτυο MTV στο πλαίσιο της διοργάνωσης των Video Music Awards 2018, αποφάσισε να δώσει το εμβληματικό βραβείο Michael Jackson Vanguard Award στην Jennifer Lopez για τη συνεισφορά της στο χώρο της μουσικής, κάνοντας την παράλληλα τον πρώτο λάτιν καλλιτέχνη που παραλαμβάνει το συγκεκριμένο βραβείο. 

 Προσωπική ζωή 
Στα γυρίσματα της ταινίας «Blood and Wine» γνώρισε τον Ojani Noa και σύντομα έγιναν ζευγάρι. Παντρεύτηκαν στις 22 Φεβρουαρίου 1997 αλλά ύστερα από περίπου έναν χρόνο, τον Ιανουάριο του 1998 πήραν διαζύγιο.  

Από το 1999 μέχρι το 2001 είχε μια on-off σχέση με τον ράπερ Diddy.  

Τον Σεπτέμβριο του 2001 παντρεύτηκε τον χορευτή Cris Judd, όμως και αυτός ο γάμος είχε άδοξο τέλος, αφού τον Ιούνιο του 2002 χώρισαν. Κατόπιν, συνδέθηκε με τον ηθοποιό Ben Affleck, με τον οποίο αρραβωνιάστηκε τον Νοέμβριο του 2002 και τελικά χώρισαν τον Σεπτέμβριο του 2003. 

Τον Ιανουάριο του 2004 ξεκίνησε τη σχέση της με τον τραγουδιστή Μarc Anthony (με τον οποίο γνωρίζονταν ήδη από το 1999) και λίγους μήνες αργότερα, τον Ιούνιο του 2004, παντρεύτηκαν στη Νέα Υόρκη όπου και ζούσαν. Τον Νοέμβριο του 2007 το ζευγάρι ανακοίνωσε την εγκυμοσύνη της Lopez και στις 22 Φεβρουαρίου 2008 γεννήθηκαν τα δίδυμα παιδιά τους: Emma Maribel Muñiz και Maximilian David Muñiz. Το ζευγάρι χώρισε τον Ιούλιο του 2011. 

Από τον Οκτώβριο του 2011 μέχρι τον Αύγουστο του 2016 είχε μια on-off σχέση με τον πρώην χορευτή της, Casper Smart. 

Τον Φεβρουάριο του 2017 ξεκίνησε τη σχέση της με τον πρώην παίκτη του μπέιζμπολ, Alex Rodriguez. Τον Μάρτιο του 2019 αρραβωνιάστηκαν αλλά τον Απρίλιο του 2021 ανακοίνωσαν τον χωρισμό τους. Ύστερα, έγινε γνωστή η επανασύνδεσή της με τον ηθοποιό Ben Affleck. Στις 8 Απριλίου 2022 ανακοινώθηκε ο δεύτερος αρραβώνας των Lopez - Affleck (20 χρόνια μετά τον πρώτο) και στις 16 Ιουλίου 2022 το ζευγάρι παντρεύτηκε. Μετά το γάμο, η Lopez άλλαξε επίσημα το ονοματεπώνυμο της σε Jennifer Lynn Affleck. Τον Αύγουστο του 2024 η Lopez κατέθεσε αίτηση διαζυγίου από τον Affleck, ζητώντας παράλληλα να επαναφέρει το ονοματεπώνυμο της σε Jennifer Lynn Lopez. 

 Φιλμογραφία 

 Ταινίες 
ΈτοςΤίτλοςΡόλος1986My Little GirlΜάιρα1993Lost in the WildΡόζι Ρομέρο1995My FamilyΜαρίαMoney TrainΓκρέις Σαντιάγκο1996Jackδεσποινίς Μάρκεζ1997Blood and WineΓκαμπριέλαSelenaΣελίναAnacondaΤέρι ΦλόρεςU TurnΓκρέις ΜακΚένα1998Out of SightΚάρεν ΣίσκοAntzΑτζέκα2000The CellΔρ. Κάθριν Ντιέιν2001The Wedding PlannerΜέρι ΦιόρεAngel EyesΣάρον Πογκ2002EnoughΣιμ ΧίλερMaid in ManhattanΜαρίσα Βεντούρα2003GigliΡίκι/Ροκεμπέλ2004Jersey GirlΓκέρτι ΣτέινεϊΧορεύετε;Παολίνα2005Monster-in-LawΤσάρλι Καντιλίνι ΦιλντςAn Unfinished LifeΤζιν Γκίλκισον2006BordertownΛόρεν ΆντριανEl CantanteΝίλντα Τζορτζίνα Ρομάν2010The Back-Up PlanΖόι2012What to Expect When You're ExpectingΧόλι ΚαστίγιοIce Age: Continental DriftΣίρα (φωνή)2013ParkerΛέσλι Ρόντζερς2015The Boy Next DoorΚλερ ΠίτερσονΕπιτέλους Φτάσαμε ΣπίτιΛούσι (φωνή)Lila & EveΕβ Ράφαελ2016Ice Age: Collision CourseΣίρα (φωνή)2018Second ActΜάγια2019HustlersΡαμόνα2022Marry MeΚατ Βαλντέζ2023The MotherΗ Μητέρα

 Τηλεόραση 
ΈτοςΤίτλοςΡόλοςΣημειώσεις1991-1993In Living ColorΗ ΊδιαΤηλεοπτικό ντεμπούτο1993Second ChancesΜελίντα ΛόπεζΠρωταγωνιστικός ρόλος1994South CentralΛουσίλ4 επεισόδιαHotel MalibuΜελίντα Λόπεζτηλεταινία2006South Beach  ---8 επεισόδια | Εκτελεστική παραγωγός2007DanceLife  ---Εκτελεστική παραγωγός | ΔημιουργόςJennifer Lopez Presents: Como Ama una Mujer  ---Εκτελεστική παραγωγός | Δημιουργός2010How I Met Your MotherΑνίτα ΆπλμπιΕπεισόδιο: "Of Course"2011-2012American IdolΗ ΊδιαΚριτής2011-2014South Beach Tow  ---Παραγωγός / Δημιουργός2012¡Q'Viva! The ChosenΗ ΊδιαΚριτής / Παραγωγός2013-2016The Fosters  ---Εκτελεστική παραγωγός2014-2016American IdolΗ ΊδιαΚριτής2016-2018Shades of BlueΧάρλι ΣάντοςΠρωταγωνιστικός ρόλος / Παραγωγός2017-σήμεραWorld of DanceΗ ΊδιαΚριτής / Παραγωγός2018Will & GraceΗ ΊδιαCameo2019-σήμεραGood Trouble  --- Εκτελεστική παραγωγός2020One World: Together at HomeΗ ΊδιαΤηλεοπτική συναυλία με αφορμή τον COVID-19

 Videoclips 
ΈτοςΤίτλος (Σε συνεργασία)1999"If You Had My Love""No Me Ames"(Jennifer Lopez & Marc Anthony)"Waiting For Tonight"2000"Feelin' So Good"(Jennifer Lopez, Fat Joe & Big Pun)"Let's Get Loud""Love Don't Cost a Thing"2001"Play""Ain't It Funny""I'm Real"(Jennifer Lopez & Ja Rule)2002"Alive""Jenny From The Block"2003"All I Have"(Jennifer Lopez & LL Cool J)"I'm Glad""Baby I Love U"2005"Get Right""Hold You Down"(Jennifer Lopez & Fat Joe)2006"Control Myself"(LL Cool J & Jennifer Lopez)2007"Que Hiciste""Me Haces Falta""Do Ιt Well"2008"Hold Ιt Don't Drop It"2011"On the Floor"(Jennifer Lopez & Pitbull)"T.H.E. (The Hardest Ever)"(will.l.iam, Mick Jagger & Jennifer Lopez)"I'm Into You"(Jennifer Lopez & Lil Wayne)"Papi"2012"Dance Again"(Jennifer Lopez & Pitbull)"Follow the Leader"(Wisin & Yandel & Jennifer Lopez)"Goin' In"(Jennifer Lopez & FloRida)2013"Live It Up" (Jennifer Lopez & Pitbull)2014"I Luh Ya Papi"(Jennifer Lopez & French Montana)"Same Girl""Adrenalina"(Wisin, Ricky Martin & Jennifer Lopez)"We Are One (Ole Ola)"(Pitbull & Jennifer Lopez)"First Love""Booty"(Jennifer Lopez & Iggy Azalea)2015"Feel The Light""Back It Up"(Prince Royce, Pitbull & Jennifer Lopez)2016"Chegaste"(Roberto Carlos & Jennifer Lopez)"Ain't Your Mama""Olvídame & Pega la Vuelta" (Jennifer Lopez & Marc Anthony)2017"Ni Tú Ni Yo"(Jennifer Lopez & Gente de Zona)"Amor Amor Amor"(Jennifer Lopez & Wisin)2018"Se Acabó el Amor"(Ambraham Mateo, Yandel & Jennifer Lopez)"El Ancillo""Dinero" (Jennifer Lopez, DJ Khaled & Cardi B)"Te Guste"(Jennifer Lopez & Bad Bunny)"Limitless"2019"Medicine"(Jennifer Lopez & French Montana)2020"Ritmo (Remix)"(Black Eyed Peas, J Balvin & Jennifer Lopez)

 Δισκογραφία 
 Άλμπουμς 
 On the 6 (1999)
 J.Lo (2001)
 This Is Me... Then (2002)
 Rebirth (2005)
 Como Ama una Mujer (2007)
 Brave (2007)
 Love? (2011)
 A.K.A. (2014)
 This Is Me... Now (2024)

 Συλλογές Άλμπουμ 
 J to tha L–O! The Remixes (2002)
 Dance Again... the Hits (2012)

 EPs 

 The Reel Me (2003)

 Singles 

 If You Had My Love (1999)
 No Me Ames (1999)
 Waiting for Tonight (1999)
 Feelin' So Good (2000)
 Let's Get Loud (2000)
 Love Don't Cost a Thing (2001)
 Play (2001)
 Ain't It Funny (2001)
 I'm Real (2001)
 Alive (2002)
 Jenny from the Block (2002)
 All I Have (2003)
 I'm Glad (2003)
 Baby I Love U (2003)
 Get Right (2005)
 Hold You Down (2005)
 Que Hiciste (2007)
 Me Haces Falta (2007)

 Do Ιt Well (2007)
 Hold Ιt  Don't Drop it (2008)
 Louboutins (2009)
 On the Floor (2011)
 I'm Into You (2011)
 Papi (2011)
 Dance Again (2012)
 Goin' In (2012)
 Live It Up (2013)
 Same Girl (2014)
 Girls (2014)
 I Luh Ya Papi (2014)
 First Love (2014)
 Booty (2014)
 Feel The Light (2015)
 A Selena Tribute (2015)
 Ain't Your Mama (2016)
 Love Make the World Go Round (2016)
 Olvídame y Pega la Vuelta (2016)
 Ni Tú Ni Yo feat. Gente de Zona (2017)
 Amor Amor Amor feat. Wisin (2017)
 Us / Por Siempre Los Dos feat. J.Balvin (2018)
 El Anillo (2018)
 Dinero feat. DJ Khaled, Cardi B (2018)
Te Gusté feat. Bad Bunny (2018)
Limitless (2018)
Medicine feat. French Montana (2019)

 Συναυλίες 
 Let's Get Loud (2000)
 Jennifer Lopez and Marc Anthony en Concierto (2007)
 Live in Portugal (2007)
 Live in Athens (2008)
 'All I Have', Residency Show in Las Vegas (2016-2018)

 Περιοδείες
 Dance Again World Tour (2012)
 It’s My Party Tour (2019)

 Παραπομπές 

 Εξωτερικοί σύνδεσμοι 

 Επίσημη ιστοσελίδα
 Επίσημη σελίδα στο Facebook
 Επίσημη ελληνική σελίδα θαυμαστών στο Facebook
 Επίσημο προφίλ στο Twitter

Κατηγορία:Αμερικανοί στιχουργοί
Κατηγορία:Αμερικανοί χορευτές
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες τραγουδίστριες ποπ